**Euskal herrizaletasuna**, **euskozaletasuna** edo, batzuetan gutxiesgarria[erreferentzia behar], **baskismoa** Euskal Herriarekiko nahiz euskal kulturarekiko zaletasun, maitasun edota atxikimendu sentipenari deritzo, ideia politikoak begiratu gabe.

Antzeko sentipena da euskaltzaletasuna.[erreferentzia behar] Euskaltzaletasunak euskararekiko —eta, oro har, euskal kulturarekiko— konpromisoa eta zaletasuna adierazten ditu; euskal herrizaletasunak, ostera, euskararekiko eta euskal kulturarekiko zaletasunaz gainera, erdararekiko eta Euskal Herriko erdal kulturarekiko atxikimendua ere barne har dezake.[erreferentzia behar]

Euskal herrizaletasunaren aldekoari esanahi neutroarekin **euskal herrizale** (edo **euskalerrizale**) edo **euskozale** deritzo. Bestalde, eskuarki, *baskista* hitza euskaraz gutxiesgarritzat erabiltzen da, Euskal Herriarekiko atxikimendua agertu bai baina euskara eta euskal kultura bazterrean uzten dituztenak izendatzeko[erreferentzia behar]. Berebat, *euzkozale* eta *euzkotar* gaitzesgarritzat erabili izan dira, euskalduna ez den abertzalea izendatzeko.

Politikan
---------

Euskal herrizaletasuna alderdi abertzale nahiz ez abertzaleek euren historian bere egin duten pentsamolde edo adar ideologikoa da; esate baterako, Euskal Autonomia Erkidegoan Ezker Batua, Ahal Dugu eta PSE alderdiek (azken honetan Jesus Egiguren, Odon Elorza edo Gemma Zabaleta politikariak nabarmentzen dira).[erreferentzia behar]

Aldiz, Nafarroako Foru Erkidegoan, PSNek kontraesan garbian UPN eta NPPren eskuindar nabarrismoaren eraginez edo presiopean 1970eko hamarkadako amaieran erakutsi zuen hasierako jarrera euskal herrizaleari muzin egin dio.[erreferentzia behar] Geroa Bai (Nafarroa Bai), EH Bildu, Eusko Alkartasuna, EAJ, Aralar, Batzarre, Ahal Dugu edota Nafarroako Ezker Batua izan dira nabarrismo nagusiki aurrerakoia eta euskal herrizaletasuna uztartu dituzten alderdiak.[erreferentzia behar] Geroa Baik *Euskal Herri zaletasun nafartarra* erabili izan du: "euskaltzale, Nafarroako nortasun guztiekiko errespetua gordeko duena, eta Nafarroan errotutako planteamendu politikoak mantenduko dituena". Salbuespen gisa, CDN alderdia legoke, 1990eko hamarkadan arrakasta handirik gabe nabarrismoaren eta euskal herrizaletasunaren artean kokatzen saiatu zen alderdia.[erreferentzia behar]

Oharrak
-------

1. ↑  *Euskal Herri zaletasun nafartarra*ren gaztelaniazko itzulpena *vasquismo navarrista* da.

Erreferentziak
--------------

1. 1 2   «Atarrabia Taldeak Uxue Barkosi (GEROA BAI) ematen dio bere babesa» *Atarrabiako Oihua* (Zabaltzen.net): 4. 2011ko azaroa  
Aipua: «Gure herrian, "**Euskal Herri zaletasun** nafartarra" ordezkatzen dugu».
2. ↑   «euskozaletasun» *Orotariko Euskal Hiztegia.* .
3. ↑    Azurmendi, Joxe.  (1999). «"La revelación que me fue la historia". Unamunoren *Paz en la guerra*-z ohar batzuk» *Enseiukarrean* (Jakin) 14  
Aipua: «bere katolizismo eta **euskozaletasun** probintziano estuekin [...] Katolizismoa eta **euskozaletasuna**, biak batera elikatu ziren haren bihotzondoan etxean eta eskolan [...] Bere **euskozaletasun** gartsua ere fantasia eta sentimentu maskal subjektibo bat besterik ez dela».
4. ↑   Azurmendi, Joxe.  (1999). «"La revelación que me fue la historia". Unamunoren *Paz en la guerra*-z ohar batzuk» *Enseiukarrean* (Jakin) 14: 75.  
Aipua: «Unamuno, oso **Euskal Herrizale** hasirik, geroz eta gehiago mesetarekin identifikatuz joan da».
5. ↑   Nafarroa Bai.  (2004-03-05). «Anaitasunan gaur ahotsa izanen dute hondarreko 25 urteotan izan ez dutenek» *NafarroaBai.org*  
Aipua: «ahots **euskalerrizale** eta aurrerakoiari ere BAI».
6. ↑   «euskozale» *Orotariko Euskal Hiztegia.* .
7. ↑   Azurmendi, Joxe.  (1999). «"La revelación que me fue la historia". Unamunoren *Paz en la guerra*-z ohar batzuk» *Enseiukarrean* (Jakin) 14: 28, 36.  
Aipua: «**euskozale** amorratua izan zela gaztetan [...] Foruen ezabaketak 1876an sekulako sualdi **euskozale** bat piztarazi zuen Euskal Herri osoa [...] Katoliko superkatolikoa eta **euskozale** amorratua da mutikoa Bilbo artxikatoliko eta **euskozale** sutsuan».
8. ↑   Aizpuru Joaristi, Alaitz.  (2012). «Txillardegi, euskara eta marxismoa» *Hegats: literatur aldizkaria* (49): 113-136..

Ikus, gainera
-------------

* Euskaltzaletasuna
* Nabarrismoa
* Euskal abertzaletasuna
* Euskotar (hitza)
* Euskadi (terminoaren historia)

Kanpo-estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q7284383

 |

* Wd Datuak: Q7284383